ས་པའི་དགོངས་དོན་ཟབ་མོ་དྲི་
མ་མེད་པ་ཚེ་གཅིག་ལུས་གཅིག་འདིར་མྱུར་དུ་རྟོགས་པར་བྱིན་གྱིས་རློབས་
ཤིག་པའོ། །
གསུམ་པ་དབང་བླང་ཞིང་ཐུགས་ཡིད་བསྲེ་བ་ནི། དེ་ལྟར་རྩེ་གཅིག་
དངས་འདོད་ཡིད་ཆེས་ཀྱི་དད་པའི་ཡིད་ཀྱིས་གསོལ་བ་བཏབ་པའི་རྐྱེན་
གྱིས། སྐྱབས་ཀུན་འདུས་པ་དྲིན་ཆེན་བླ་མ་ཐུགས་རྗེ་དང་བྱིན་རླབས་ཚད་
མེད་པར་མངའ་བ་དེ་ཉིད་ཀྱིས་དགྱེས་པའི་ཞལ་གྱིས་བདག་ལ་ཕྱོགས།
འཛུམ་པའི་སྤྱན་གྱིས་ཉེ་བར་གཟིགས། བརྩེ་བའི་ཐུགས་ཀྱིས་བདག་ལ་
155

ག གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཚ་
རབ་ཏུ་དགོངས་པར་མཛད་ནས་མཐའ་སྐོར་གྱི་བརྒྱུད་པ་གསུམ་ལྡན་གྱི་
བླ་མ། རྒྱུད་སྡེ་བཞི་དྲུག་གི་ཡི་དམ། གནས་གསུམ་གྱི་མ་མོ་མཁའ་འགྲོ།
ཡེ་ཤེས་འཇིག་རྟེན་གྱི་ཆོས་སྐྱོང་དང་བཅས་པ་ཀུན་མེ་ལོང་ལ་ཧ་བཏབ་པ་
བཞིན་མཐའ་ནས་དབུས་སུ་འདུས་ཏེ་ཀུན་འདུས་ནོར་བུའི་ལུགས་སུ་བླ་
མ་ལ་ཐིམ། དེ་ནས་བླ་མ་ཉིད་སྐུ་གཟི་བརྗིད་དང་བཀྲག་མདངས་མཆོག་
ཏུ་རྒྱས། ཐུགས་སྤང་རྟོགས་ཀྱི་ཡོན་ཏན་ཡེ་ཤེས་ཀྱི་བྱིན་རླབས་གསང་བ་
གསུམ་གྱི་ངོ་བོར་དུས་གཅིག་ཏུ་སྨིན་པར་བསམ་མོ། །བླ་མའི་སྐུའི་གནས་
སོ་སོ་བཞི་ལས་རིམ་པ་བཞིན་དུ་འཕྲོས་པའི་འོད་ཟེར་དཀར་དམར་མཐིང་
ཁ་གསུམ་དང་། ཁ་དོག་ལྔ་ལྡན་གཅིག་དང་ལྷན་དུ་འོག་ནས་བསྟན་པའི་ཡི་
གེ་འབྲུ་བཞི་བོ་དང་བཅས་ཉི་ཟེར་གྱི་ཐག་པའམ། སྤོས་རིང་གི་དུད་པ་ལྟ་
བུར་འཕྲོས་ཏེ་བདག་ཉིད་གཞི་ལུས་རྡོ་ རྗེ་ཕག་མོར་བསྒོམ་པའི་སྤྱི་བོ་
མགྲིན་པ་སྙིང་ཀ་ལྟེ་བ་དང་བཞི་སོ་སོར་ཐིམ་པ་ཡིས། དང་པོས་ལུས་ཀྱི་
ལས་དང་གནས་པ་རྩ་ཡི་སྒྲིབ་པ། ད་ལྟར་གྱི་ཉིན་མོ་སད་པའི་གནས་
སྐབས་རྣམ་ཤེས་ཚོགས་དྲུག་གི་བག་ཆགས་མ་ལུས་པ་སྦྱངས།
བྱིན་རླབས་བུམ་པའི་དབང་གི་བཅུད་ཀྱི་ཡོན་ཏན་ཐོབ། ལམ་བསྐྱེད་རིམ་
གྱི་རྣལ་འབྱོར་གཞལ་ཡས་ཁང་ལྷ་དང་བཅས་པ་བསྒོམ་པ་ལ་དབང། སྣང་
རྡོ་རྗེ་སྐུའི་
སྟོང་གི་ཡེ་ཤེས་རྒྱུད་ལ་སྐྱེས། མཐར་ཐུག་སངས་རྒྱས་སྤྲུལ་སྐུ་འགྲུབ་པའི་
སྐལ་བ་རྒྱུད་ལ་བཞག་གོ། །གཉིས་པ་ངག་གི་ལས་དང་གཡོ་བ་རླུང་ལྔའི་
156

སྔོན་འགྲོ་ཚངས་པའི་སྒྲ་དབྱངས་ཀྱི་དོན་ཁྲིད་ལྷའི་རྔ་བོ་ཆེའི་གདངས་སྙན།
སྒྲིབ་པ། རེ་ཞིག་པ་མཚན་མོ་གཉིད་ཚེ་རྨི་ལམ་གྱི་གནས་སྐབས། དབང་
ཤེས་རགས་པ་འགག་པའི་ཡིད་ངོར་སྣང་བའི་བག་ཆགས་མ་ལུས་པ་སྦྱང༌།
རྡོ་རྗེ་གསུང་གི་བྱིན་རླབས་གསང་བའི་ནུས་པ་ཐོབ། ལམ་མཚན་བཅས་ཀྱི་
རྣལ་འབྱོར་རང་ལུས་ཐབས་ལྡན་གྱི་ཉམས་ལེན་དང་བསྙེན་སྒྲུབ་བཟླས་
བརྗོད་དང་བཅས་པ་བསྒོམ་པ་ལ་དབང། གསལ་སྟོང་གི་ཡེ་ཤེས་རྒྱུད་ལ་
སྐྱེས། མཐར་ཐུག་སངས་རྒྱས་ལོངས་སྐུ་འགྲུབ་པའི་སྐལ་བ་རྒྱུད་ལ་བཞག་
གོ། །གསུམ་པས་ཡིད་ཀྱི་ལས་དང་བཀོད་པ་རྒྱུའི་ཐིག་ལེའི་སྒྲིབ་པ། གང་
དུ་གཉིད་འཐུག་གི་གནས་སྐབས་ཡིད་ཤེས་རླུང་གིས་བསྐྱེད་དེ་རྩ་གནས་
ཐ་དད་དུ་ཞུགས་པའི་བག་ཆགས་ཕྲ་བ་མཐའ་དག་སྦྱང༌། རྡོ་རྗེ་ཐུགས་ཀྱི་
བྱིན་རླབས་ཤེར་དབང་གི་ཉམས་མྱོང་རྒྱུད་ལ་ཐོབ། ལམ་གཞན་ལུས་ཐབས་
ལྡན་གྱི་བྱེད་པ་འདྲེན་པ་ལ་དབང༌། བདེ་སྟོང་གི་ཡེ་ཤེས་རྒྱུད་ལ་སྐྱེ། མཐར་
ཐུག་སངས་རྒྱས་ཆོས་སྐུ་འགྲུབ་པའི་སྐལ་བ་རྒྱུད་ལ་བཞག་གོ། །བཞི་པས་
སྒོ་གསུམ་ཆ་མཉམ་གྱི་ཀུན་རྟོག་དང་སྙོམ་འཇུག་འཛག་བདེའི་སྲེད་པའི་
ཞེན་ཆ་སྦྱང༌། དབང་བཞི་བ་དོན་གྱི་ལྷན་ཅིག་སྐྱེས་པ་འོད་གསལ་རིག་པ་
རྩལ་གྱི་དབང་ཐོབ། ལམ་ཀ་དག་དང་ཁྲེགས་ཆོད་ཀྱི་གསང་ལམ་བསྒོམ་
པ་ལ་དབང༌། རིག་སྟོང་གི་ཡེ་ཤེས་རྒྱུད་ལ་སྐྱེས། མཐར་ཐུག་སངས་རྒྱས་
མངོན་པར་བྱང་ཆུབ་པ་ཐོབ་པའི་སྐལ་བ་རྒྱུད་ལ་བཞག་གོ། །ཞེས་དམིགས་
པ་སོ་སོའི་ཉམས་ལེན་དང་སྦྲགས་ལ་ཨོཾ་ཨཱཿཧཱུྃ་ཧྲཱིཿཞེས་ཡིག་འབྲུ་བཞི་བོ་
157

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས། ง
འདི་ལྕེ་མཆུའི་ངལ་བ་ལ་རག་མི་ལས་པར་ནང་དུ་རླུང་ཅུང་ཟད་བཟུང༌།
ལུས་གནད་གཞོག་འཁྲེས་པ་སོགས་སྤང་ལ་ཤིན་ཏུ་དྲང་པོར་བསྲང་ནས།
དམིགས་པ་ལ་འདྲིས་གོམས་ཡང་ཡང་བྱེད་པ་ནི་ལམ་དབང་ཐོད་རྒལ་དུ་
ལེན་པའི་དགོངས་པ་ཞེས་བྱ་བའོ། །དེ་ལྟར་བཤད་པའི་ཉམས་ལེན་སྙིང་
པོར་བྱས་ཏེ་ཡིག་འབྲུ་བཞི་ངག་བཟླས་ལ་ཡིད་མི་གཏོད་པར་དམིགས་པ་
ལ་གོམས་འདྲིས་ནན་ཏན་བྱ། དམིགས་བསྒོམ་ཁོ་ན་ལ་འཛིན་པ་ཞུགས་
པའི་ཉེར་ལེན་གཏད་སོ་ཅན་འབའ་ཞིག་ཀྱང་དོན་ཆུང་བས། བླ་མ་སངས་
རྒྱས་དངོས་མཐོང་གི་མོས་གུས་བཟོད་མེད་དུ་བསྐྱེད་པ་ནི་ཉམས་ལེན་
འདིའི་སྙིང་པོ་གཅིག་ཆོག་མར་ངེས་པའོ། །དེ་ལྟར་ཡང་རྗེ་ཕག་མོ་གྲུ་པ་རྡོ་
རྗེ་རྒྱལ་པོས། བླ་མ་སྐུ་གསུམ་གྱི་གངས་རི་ལ། །མོས་གུས་ཀྱི་ཉི་མ་མ་
ཤར་ན། །བྱིན་རླབས་ཀྱི་ཆུ་རྒྱུན་མི་འབྱུང་བས། །སེམས་མོས་གུས་འདི་
ལ་ནན་ཏན་མཛོད། །ཅེས་གསུངས་པ་དང་། གཞན་ཡང་། བླ་མ་སངས་
རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །བླ་མའི་སྐུ་གསུང་
ཐུགས་ལ་འདུད། །ཅེས་གསུངས་པས་མཚོན་མདོ་རྒྱུད་བསྟན་བཅོས་
ཐམས་ཅད་ནས་གནས་སྐབས་དང་མཐར་ཐུག་ཀུན་གྱི་བྱིན་རླབས་ཀྱི་
འཇུག་སྒོ་བླ་མ་ཉིད་དུ་ཡང་ཡང་བསྔགས་པས་ན་དབང་བཞི་ལེན་པའི་ངོ་
བོ་མོས་གུས་རྩེ་གཅིག་པས་སློང་ཤིང་བཟུང་བ་གལ་ཆེའོ། །མཐར་ནི་བླ་
མ་ཉིད་ཤིན་ཏུ་བདག་ལ་བརྩེ་བས་དགྱེས་བཞིན་པའི་ངང་ནས་འདར་ཕྲི་
158

《 སྔོན་འགྲོ་ཚངས་པའི་སྒྲ་དབྱངས་ཀྱི་དོན་ཁྲིད་ལྷའི་རྔ་བོ་ཆེའི་གདངས་སྙན། ནི
ལི་ལི་འོད་ཀྱི་གོང་བུ་ཁ་དོག་ལྔ་འདྲེས་ཀྱི་ཐིག་ལེར་མེ་རེ་རེ་གྱུར།
ཕུང་ཉིད་སྤྲིན་དཀར་གྱི་དུམ་བུ་ཆད་པ་ལྟར་ཞུ་ནས། རང་ཉིད་རྡོ་རྗེ་རྣལ་
འོད་
འབྱོར་མར་གསལ་བ་ལ་ལན་ཚྭ་ཆུར་ཞུ་བ་བཞིན་ཐིམ་པས་བླ་མའི་སྐུ་
གསུང་ཐུགས་དང་ རང་ གི་ སྒོ་གསུམ་དབྱེར་མེད་དུ་བྱིན་རླབས། ཐུགས་
བདེ་གསལ་མི་རྟོག་པའི་ཡེ་ཤེས་ཆོས་ཉིད་བསམ་གྱིས་མི་ཁྱབ་པའི་ངོ་བོ་
རང་གི་ཡིད་ཤེས་རིག་པ་རྗེན་སེང་ངེ་བ་དང་དབྱེར་མེད་དུ་འདྲེས་པའི་ངང་
མདངས་ཐད་ཀར་སྤུ་མ་བརྗེ་མདོག་མ་བསྒྱུར་བར་ཅི་གནས་སུ་བསྐྱངས།
ཅི་ཞིག་ན་སྟོན་འཁོར་གཉིས་དགོངས་པ་རོ་མཉམ་པའི་ཡེ་ཤེས་མཐའ་
དབུས་དང་བྲལ་བའི་དགོངས་པ་རང་རིག་སྨྲ་བསམ་བརྗོད་བྲལ་ཆོས་སྐུ་
ཡེ་གདོད་མ་ནས་རང་གནས་ཀྱི་གནས་ལུགས་རྒྱུ་རྐྱེན་གྱི་བྱ་རྩོལ་ལས་
འདས་པས་ངོ་བོ་མ་བཅོས་ཀ་ནས་དག་པ་རང་བཞིན་གྱི་མཁྱེན་ཆ་གོ་མ་
འགག་པར་འོད་གསལ་བའི་ཡེ་ཤེས་ལྷུན་གྱིས་གྲུབ་པ།
བབ་གཉུག་མ་ལྷུག་པའི་ངང་གཟོད་མ་ནས་འཕོ་འགྱུར་མེད་པ་ངང་བཞག་
ཀུན་ བཟང་ དགོངས་ པའི་ ཀློང་ དུ་ རང་ གྲོལ་ གྱི་ དོན་ཐུགས་ ཡིད་ གཅིག་
འདྲེས་སུ་ལ་བཟླ་བ་ནི། ཨེ་མ་ཧོ། ཞེས་ངོ་མཚར་བར་ཆེད་དུ་བརྗོད་པའོ།།
གཉིས་པ་ཐུན་མཚམས་ཀྱི་བྱ་བ་ནི། འགྲོ་བའི་ཚེ་ཕྲག་པ་གཡས་ཀྱི་སྟེང༌།
ཟུང་འཇུག་རང་
གདན་པདྨ་དང་ཟླ་བའི་སྟེང་རྩ་བའི་བླ་མ་ཐོད་ཕྲེང་རྩལ་བསྒོམ་ལ་མོས་གུས་
བསྐྱེད་དེ་གསོལ་བ་འདེབས། འདུག་པའི་ཚེ་སྤྱི་བོའི་སྟེང་གི་ནམ་མཁར་
159

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ནི
མདའ་གང་ཙམ་གྱི་གོ་སར་གདན་དང་བཅས་ཏེ་བླ་མ་བསྒོམ་ལ་དབང་བཞི་
ལེན། བཟའ་ བཏུང་ གི་ ཚེ་ མགྲིན་ པའི་ དབུས་ སུ་ བསྒོམ་ ལ་ བཟའ་ བཅའ་
ཚོགས་འཁོར་དུ་བྱིན་གྱིས་རླབས་ལ་འབུལ། ཉལ་བའི་དུས་སྙིང་དབུས་པདྨ་
འདབ་བཞི་བའི་ལྟེ་བར་འོད་དུ་ཞུ་སྟེ་ཚོན་གང་ཙམ་དུ་གསལ་ལ་སེམས་
འཛིན། གང་སྣང་བ་ཐམས་ཅད་རྔ་ཡབ་དཔལ་གྱི་རི་བོ་དང་དཔའ་བོ་དང་
རྣལ་འབྱོར་མ། སྒྲ་གྲགས་ཚད་བཛྲ་གུ་རུའི་ཛཔ་དབྱངས། དྲན་རྟོག་འགྱུ་བ་
གང་ཤར་ཐམས་ཅད་རང་གྲོལ་བྱ་ལམ་རྗེས་མེད། རྐྱེན་ངན་གློ་བུར་བ་དང་
འཕྲད་ཚེ་འཕྲིག་མི་ཚུད་པ་མི་རྒན་གྱིས་བྱིས་པའི་རྩེད་མོ་ལ་ལབ་ཟླ་བོར་
བ་ལྟ་བུ། སྐྱིད་སྣང་དང་དགའ་ཚོར་བྱུང་ཚེ་ཞེན་བློ་མེད་པ་སྨྱོན་པས་བདག་
བཟུང་བྲལ་བ་ལྟ་བུ། མདོར་ན་སྤྱོད་ལམ་ཀུན་ཏུ་བློ་སྣ་བླ་མ་ལ་གཏོད་
པ་དང་འབྲལ་བ་མེད་པར་བྱའོ། །
ཐུན་གྱི་སྔོན་འགྲོས་བློ་སྦྱོང་བ་ནི། བདེ་བའི་སྟན་ལ་བག་ཕབ་ལུས་
སེམས་ཁོང་ལྷོད་རླུང་རོ་དགུ་ཕྲུག་ཏུ་བསལ་ལ་དབུགས་ཕྱམ་ལ་ཕབས།
དྲན་པ་མངོན་དུ་བཞག་ནས་བླ་མའི་རྣལ་འབྱོར་གྱི་ཁྲིད་གཞུང་ནས་བཤད་
པ་བཞིན་དོ་གལ་ཆེན་པོས་ཉམས་སུ་བླང༌ངོ༌། །དེ་ཡང་རྩ་བ་མོས་གུས་
དཀར་པོ་ཆིག་ཐུབ་ལ་རག་ལས་པས་བྱིན་རླབས་རྒྱུད་ལ་ཐོབ་པ་ཞིག་
བརྩོན་པ་ཤིན་ཏུ་གལ་ཆེའོ། །ལམ་དེ་དག་གི་རྗེས་སུ་བསྔོ་བ་ནི། ཨེ་མ་ཧོ་
ཞེས་ཐབས་རྨད་དུ་བྱུང་བའི་བྱེད་ལས་ཀྱི་ཚུལ་ལ་ངོ་མཚར་ནས་བསྔོ་བྱ་
160

》《 སྔོན་འགྲོ་ཚངས་པའི་སྒྲ་དབྱངས་ཀྱི་དོན་ཁྲིད་ལྷའི་རྔ་བོ་ཆེའི་གདངས་སྙན། 《》ནི
བདག་གི་ལུས་ངག་ཡིད་གསུམ་པོའི་སྒོ་ནས་བརྩོན་པའི་དགེ་བའི་ཚོགས་
དུས་གསུམ་དུ་བྱས་ཤིང་བསགས་པའི་ལེགས་བྱས་རྣམ་དཀར་མ་ལུས་པ་
ཀུན། སྔོ་ བྱེད་ ཆོས་ ཐམས་ ཅད་ ཀྱི་ གནས་ ལུགས་ མཚན་ མའི་ རྟོག་ པ་
མཐའ་དག་དང་བྲལ་བའི་སྟོང་པ་ཉིད་དུ་མཉམ་པར་བཞག་པ་ལས་རང་
གདངས་འགག་མེད་སྙིང་རྗེའི་རྣམ་པར་དུང་ངེ་ཤར་བ་སེམས་ཅན་གྱི་
ཁམས་ལ་རྗེས་སུ་ཆགས་པས་ཀུན་ནས་བསླང་སྟེ་ལུས་ཅན་སེམས་ཅན་
ཐམས་ཅད་ཀྱི་སྡུག་བསྔལ་རྒྱུ་དང་བཅས་པ་ཡོངས་སུ་བྱང༌། འབྲས་བུ་
གཏན་བདེ་བླ་ན་མེད་པའི་ཕན་པ་རྒྱ་ཆེན་པོ་ངེས་པར་ཐོབ་བྱེད་ཀྱི་རྒྱུའམ་
རྩ་བར་ཟག་མེད་ཆོས་ཀྱི་དབྱིངས་སུ་མི་བསྔོ་བའི་ཚུལ་གྱིས་ཆོས་ཉིད་སྐྱེ་
བ་མེད་པ་དང་འགག་པ་མེད་པ་བློ་བྲལ་དམ་པའི་ངོ་བོ་རྟོགས་པའི་རྒྱུ་
མཐུན་པས་བསྔོ་བའི་ཡུལ་མཐའ་ཡས་པའི་འགྲོ་ཀུན་སངས་རྒྱས་ཐོབ་
ཕྱིར་བསྔོའོ། །དེ་ལྟར་བསྔོས་པ་ལས་བྱུང་བའི་མཐུས། མཉམ་ཉིད་སྐུ་
གསུམ་གོ་འཕང་རིང་པོར་མི་འགྱང་བར་མྱུར་དུ་ཐོབ་པར་ཤོག །
སླར་ཡང་བརྗོད་པ།
རྒྱལ་བའི་ཐུགས་རྗེའི་སྤྱི་དཔལ་ཨོ་རྒྱན་རྗེའི། །རིང་ལུགས་ལུང་དང་རྟོཊ་
པའི་བསྟན་པ་མཆོག །བཟུང་ནས་མཐའ་ཡས་གདུལ་བྱ་ཐར་གླིང་དུ། །འདྲེན་
མཁས་འགྲོ་འདུལ་རིག་འཛིན་སྤྲུལ་པའི་སྐུའི། །ཟབ་གཏེར་མཚོ་རྒྱལ་
དགོངས་པའི་གསང་མཛོད་ཀྱི། །དག་སྣང་སྙན་བརྒྱུད་ཐུགས་ཐིག་ཆོས་སྡེ་
161

ཡ
ร
གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ལས། །ལམ་གྱི་སྔོན་འགྲོ་ཚངས་པའི་སྒྲ་དབྱངས་ཀྱི། །དོན་ཁྲིད་ལྷའི་རྔ་སྒྲར་
མིང་བཏགས་ཏེ། །ཁྲིད་དུ་འདེབས་པའི་ཉམས་མྱོང་ཚད་མའི་ངག །
བརྗོད་པའི་ལེགས་བཤད་བདག་ལ་ཡོད་མིན་ཀྱང༌། །དམ་པའི་གསུང་
གསང་བྱིན་རླབས་རྡོ་རྗེའི་ཚིག །མ་རྟོག་ལོག་རྟོག་བློ་ངན་གྱིས་དཀྲུག་འདི།།
ཆང་གིས་མྱོས་པའི་གཏམ་སྒྲ་ཇི་བཞིན་དུ། །གཟུ་ལུམ་ཡིད་ཀྱིས་རང་བཟོས་
གང་ནོངས་པ། །བླ་མ་ལྷ་དང་མཁའ་འགྲོ་དམ་ཅན་ཚོགས། །བརྩེ་ལྡན་ཡེ་
ཤེས་གཟིགས་པར་བཟོད་པར་གསོལ། །གལ་ཏེ་འདི་ལ་ལེགས་བྱས་དགེ་
བའི་ཆ། །ཤས་ཙམ་མཆིས་ན་འདིར་འབད་ལས་བྱུང་བའི། །དགེ་བའི་མཐུ་
ཡིས་བསྟན་འཛིན་སྐྱེས་བུ་མཆོག །ཞབས་ཀྱི་པདྨོ་བསྐལ་བརྒྱར་བརྟན་གྱུར་
ཅིག །གསང་ཆེན་སྔ་འགྱུར་ཐེག་པའི་སྒོར་ཞུགས་པའི། །བླུན་རྨོངས་བདག་
ཀྱང་འདི་ནས་ཚེ་རབས་སུ། །ཆོས་བཞིན་སྤྱོད་པའི་བཤེས་ཀྱིས་རྗེས་བཟུང་
སྟེ། །ལྟ་སྤྱོད་ལོག་པའི་ཕྱོགས་ལས་ལྡོག་པར་ཤོག །རང་རྒྱུད་ཆོས་མིན་ལོག་
ལྟས་བསླད་བཞིན་དུ། །ཆོས་དྲེད་ཟོག་པོའི་ལས་ཀྱིས་རབ་གྱོང་པ། །ཡང་
དག་ཐར་ལམ་ཆོས་འདིས་ལེགས་བརླན་ནས། །སྐྱོན་ངན་རྒོག་པོ་ཀུན་ཐུལ་
མཉེན་པར་ཤོག །སྙིགས་མའི་རང་རྟགས་འཁྲུགས་རྩོད་མུ་གེ་ནད། །སེམས་
ཅན་ལས་ཀྱིས་གདུང་བའི་རྒུད་པ་ཀུན། །ཡང་དག་ཕན་བདེའི་གཞིར་གྱུར་
མཆོག་གཅིག་པུ། །རྒྱལ་བའི་བསྟན་པ་རྒྱས་པས་འཇོམས་པར་ཤོག །ཐུབ་
དབང་ཤྰཀྱུའི་རྒྱལ་པོའི་ལུང་རྟོགས་ཀྱི། །བསྟན་པ་བསླབ་གསུམ་རིན་ཆེན་
162

《 སྔོན་འགྲོ་ཚངས་པའི་སྒྲ་དབྱངས་ཀྱི་དོན་ཁྲིད་ལྷའི་རྔ་བོ་ཆེའི་གདངས་སྙན། ནི
།ཚེ་
གསེར་གྱི་ཏོག །བཤད་སྒྲུབ་འཛིན་སྐྱོང་གུས་པའི་གཙུག་ཕུད་རྩེར།
རབས་སྐྱེ་བ་ཀུན་ཏུ་བརྟེན་པར་ཤོག །ཨོ་རྒྱན་མཁན་པོ་པདྨ་སམ་བྷ་ཝའི།།
རིང་ལུགས་སྔ་འགྱུར་བཀའ་གཏེར་ནོར་བུའི་མཛོད། །སྨིན་གྲོལ་འདོད་རྒུའི་
འབྱུང་གནས་རིན་པོ་ཆེ། །དུས་ཀྱི་མཐར་ཡང་གོང་ནས་གོང་འཕེལ་ཤོག །
ཅེས་པ་འདི་ནི་སྙིགས་མའི་དུས་འདིར་ཆོས་བཞིན་དུ་སྤྱོད་པའི་བསྟན་
འཛིན་གྱི་སྐྱེས་མཆོག་དམ་པ་འགྲོ་འདུལ་རིག་པ་འཛིན་པ་སྤྲུལ་པའི་སྐུ་བླ་མ་
གཞན་ཕན་ལགས་ནས་གནང་སྐྱེས་མང་པོ་དང་བྲི་གཞི་བཅས་ཆེད་དུ་བསྐུལ་
མ་གནང་བ་གུས་པ་ཆེན་པོས་དང་དུ་བླང་སྟེ། ས་ཕོ་ཁྱིའི་ལོ་སོས་ཀ་རྣམས་ཀྱི་
ཟླ་བ་དུས་ཚེས་བཟང་པོ་ལ། བསྟན་པའི་སྦྱིན་བདག་ཆེན་པོ་མངའ་ཐང་གི་
འབྱོར་བ་དང༌། ཁེ་དྲག་ གི་ དབུ་རྨོག་བཙན་པོས་མངོན་པར་མཐོ་བའི་མི་
དབང་བསོད་ནམས་དབང་འདུས་ཀྱི་བཀྲ་ཤིས་པའི་འདུན་ས་ག་ལ་བར་
བཙུན་པའི་གཟུགས་བརྙན་ཙམ་འཛིན་པ་བླུན་རྨོངས་གྱི་ན་བ་སོག་པོ་
་པོ་ཀུན་
དགས་བྲིས་པ་རེ་ཞིག་དགེའོ།། །།
163



གཉིས་